ભારતીય ઇનિંગ્સની છઠ્ઠી ઓવરમાં ક્રિસ વોક્સની બોલિંગમાં એક અપીલ પર અમ્પાયર મરાય એરાસમસે પાર્થિવને વિકેટ પાછળ કેચઆઉટ જાહેર કર્યો. પાર્થિવે જરાય સમય વેડફ્યા વિના ડીઆરએસનો સહારો લીધો. રિપ્લેમાં સ્પષ્ટ જોવા મળ્યું કે બોલ પાર્થિવની જરસીને સ્પર્શતો વિકેટકીપરના હાથમાં પહોંચ્યો હતો. દિલચસ્પ વાત તો એ રહી કે થર્ડ અમ્પાયર ધર્મસેના રિપ્લે દરમિયાન મેદાન પરના અમ્પાયર મરાય એરાસમસને એવું કહેતાં સાંભળવા મળ્યો કે ‘તમે ખોટા નથી, તમારા નિર્ણય પર કાયમ રહો.’ મરાય સુધી કદાચ આ વાત પહોંચી નહીં અને તેમણે પોતાનો નિર્ણય પાછો ખેંચી લીધો અને પાર્થિવને નોટઆઉટ જાહેર કર્યો ત્યારે પાર્થિવ ૧૨ રને બેટિંગ કરી રહ્યો હતો.